Document ID: /roh_data/filtered/Billingualer_Corpus_interleaved-de-rm.jsonl.gz/170

This is a text translated from German to Rumantsch Grischun.
Der Plantahof bekommt einen neuen Direktor

Die Regierung hat Peter Küchler zum neuen Plantahof-Direktor gewählt. Spätestens Anfang September 1999 wird er die Nachfolge von Heinrich Meli antreten.

Der zum neuen Direktor der landwirtschaftlichen Schule Plantahof gewählte Peter Küchler wurde 1961 geboren, ist verheiratet und Vater von zwei Kindern im Alter von 12 und 14 Jahren und Bürger von Kerns (OW). Nach seinem Studienabschluss als Agrar-Ingenieur ETH machte Küchler verschiedene Praktika im In- und Ausland, bevor er 1987 als Lehrer und Berater an die landwirtschaftliche Schule Rheinhof Salez (SG) wechselte. Schwerpunkte seiner Lehrtätigkeit bilden die Bereiche biologischer Landbau, Boden- und Futterkunde, Düngungslehre, Gewässerschutz und Schweinehaltung. Seit 1993 ist er Direktor der erwähnten Lehranstalt und unterrichtet in den Bereichen Agrarpolitik und Betriebslehre. Von 1992 bis 1994 war Peter Küchler zudem Dozent für Bodenkunde und Bodenschutz an der Fachhochschule Liechtenstein in Vaduz.

Peter Küchler tritt die Nachfolge von Heinrich Meli an, der 1964 in die Dienste des Kantons eingetreten und 1971 zum Direktor des Plantahofs gewählt worden war. Meli bekleidet dieses Amt seit Anfang August 1972 und wird diesen Sommer in den Ruhestand treten.

Gremium: Regierung

Quelle: dt Standeskanzlei Graubünden

Data: 17.02.1999

Il Plantahof obtegna in nov directur

La regenza ha tschernì Peter Küchler sco nov directur dal Plantahof. Il pli tard l'entschatta da settember vegn el a surpigliar la successiun da Heinrich Meli

Peter Küchler, il directur novelegì da la scola agricula Plantahof, è naschì 1961, maridà e bab da dus uffants en la vegliadetgna da 12 e 14 onns e burgais da Kerns (OW). Suenter la terminaziun da ses studi sco inschigner agrar SPF ha Küchler absolvì plirs praticums en Svizra ed en l'exteriur, avant ch'el ha midà 1987 sco magister e cussegliader a la scola agricula Rheinhof Salez (SG). Ils accents da si'activitad d'instrucziun èn ils secturs da l'agricultura biologica, da la pedologia, da l'instrucziun davart il pavel ed il ladim, da la protecziun da l'aua e da la tratga da portgs. Dapi 1993 è el directur da la surmenziunada scola ed instruescha sin ils secturs da la politica agrara e da la teoria da manaschi. Da 1992 fin 1994 è Peter Küchler er stà docent per pedologia e protecziun dal terren a la scol'auta professiunala da Liechtenstein a Vaduz.

Peter Küchler daventa successur da Heinrich Meli ch'è entrà 1964 en servetsch dal chantun e ch'è vegnì elegì 1971 sco directur dal Plantahof. Meli ha occupà quest uffizi dapi l'entschatta d'avust 1972 e vegn ad ir en pensiun la stad vegnenta.

Gremi: regenza

Funtauna: rg chanzlia chantunala dal Grischun

Data: 17.02.1999